ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดชื่อ ประเภท ชนิดหรือลักษณะของอาหารสัตว์ คุณภาพหรือมาตรฐานของอาหารสัตว์ตามชื่อ ประเภทชนิด หรืออายุของสัตว์ คุณภาพหรือมาตรฐานของภาชนะบรรจุและการใช้ภาชนะบรรจุ(ฉบับที่ ๔)พ.ศ. ๒๕๕๔ โดยที่เป็นการสมควรปรับปรุงแก้ไขกำหนดควบคุมมาตรฐานอาหารสัตว์ให้เหมาะสมยิ่งขึ้นโดยกำหนดให้โปรตีนข้าวโพด หรือกลูเทนข้าวโพด (Corn gluten meal) และกากดีดีจีเอส (DDGs:Distillers Dried Grains) เป็นอาหารสัตว์ประเภทวัตถุดิบเพิ่มเติมอาศัยอำนาจตามความในมาตรา ๔ มาตรา ๕ และมาตรา ๖ (๑) (๒) (๗) และมาตรา๑๑ แห่งพระราชบัญญัติควบคุมคุณภาพอาหารสัตว์ พ.ศ. ๒๕๒๕อันเป็นกฎหมายที่มีบทบัญญัติบางประการที่เกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบมาตรา ๔๑ และมาตรา๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงเกษตรและสหกรณ์โดยคำแนะนำของคณะกรรมการควบคุมคุณภาพอาหารสัตว์ออกประกาศไว้ ดังต่อไปนี้ข้อ ๑ ให้ยกเลิกความในวรรคสอง ของข้อ ๓แห่งประกาศกระทรวงเกษตรและสหกรณ์ เรื่อง กำหนดชื่อ ประเภทชนิดหรือลักษณะของอาหารสัตว์ คุณภาพหรือมาตรฐานของอาหารสัตว์ ตามชื่อ ประเภทชนิดหรืออายุของสัตว์ คุณภาพ หรือมาตรฐานของภาชนะบรรจุ และการใช้ภาชนะบรรจุ พ.ศ.๒๕๔๕ ลงวันที่ ๑๖ กรกฎาคม ๒๕๔๕ ซึ่งแก้ไขเพิ่มเติมโดยประกาศกระทรวงเกษตรและสหกรณ์เรื่อง กำหนดชื่อ ประเภท ชนิดหรือลักษณะของอาหารสัตว์ คุณภาพหรือมาตรฐานของอาหารสัตว์ตามชื่อ ประเภท ชนิดหรืออายุของสัตว์ คุณภาพหรือมาตรฐานของภาชนะบรรจุ และการใช้ภาชนะบรรจุ(ฉบับที่ ๓) พ.ศ. ๒๕๔๙ข้อ ๒ ให้เพิ่มความต่อไปนี้ เป็นข้อ ๑/๑แห่งประกาศกระทรวงเกษตรและสหกรณ์ เรื่อง กำหนดชื่อ ประเภทชนิดหรือลักษณะของอาหารสัตว์ คุณภาพหรือมาตรฐานของอาหารสัตว์ ตามชื่อ ประเภทชนิดหรืออายุของสัตว์ คุณภาพหรือมาตรฐานของภาชนะบรรจุ และการใช้ภาชนะบรรจุ พ.ศ.๒๕๔๕ ลงวันที่ ๑๖ กรกฎาคม ๒๕๔๕ข้อ ๑/๑ ในประกาศกระทรวงเกษตรและสหกรณ์นี้กากเรปซีด (Rapeseed meal) หรือกากคาโนลา (Canola meal)หมายความว่า ส่วนที่เหลือจากการนำเมล็ดเรปซีด หรือเมล็ดคาโนลาไปผ่านกระบวนการแยกน้ำมันออกทางวิธีกล หรือการสกัดน้ำมันออกโดยสารเคมีที่มีคุณสมบัติละลายน้ำมันกากเมล็ดทานตะวัน (Sunflower seed meal) หมายความว่าส่วนที่เหลือจากการนำเมล็ดทานตะวัน ทั้งเมล็ด หรือกะเทาะเปลือกออกบางส่วนหรือทั้งหมดแล้วนำไปผ่านกระบวนการทำให้แตกหรือบดและแยกน้ำมันออกทางวิธีกลหรือการสกัดน้ำมันออกโดยสารเคมีที่มีคุณสมบัติละลายน้ำมันโปรตีนข้าวโพด หรือกลูเทนข้าวโพด (Corn gluten meal) หมายความว่าส่วนที่เหลือจากอุตสาหกรรมแป้งข้าวโพด หรือน้ำเชื่อมข้าวโพด โดยแยกเปลือกนอกแป้งและคัพภะ (germ) ของเมล็ดข้าวโพดออกแล้วนำไปผ่านกระบวนการทำให้แห้งกากดีดีจีเอส (DDGs : Distillers Dried Grains) หมายความว่า ส่วนที่เหลือจากการผลิตเอทิลแอลกอฮอล์โดยการหมักเมล็ดธัญพืชชนิดอื่น ได้แก่ ข้าวโพด ข้าวไรน์ ข้าวฟ่าง ข้าวสาลี หรือข้าวชนิดอื่นเป็นต้น โดยการกลั่นแยกเอาเอทิลแอลกอฮอล์ออกไปแล้วนำกากที่เหลือไปทำให้แห้งข้อ ๓ ให้เพิ่มความต่อไปนี้เป็น (ด) และ (ต) ของข้อ ๓ (๑) แห่งประกาศกระทรวงเกษตรและสหกรณ์ เรื่อง กำหนดชื่อประเภท ชนิดหรือลักษณะของอาหารสัตว์ คุณภาพหรือมาตรฐานของอาหารสัตว์ ตามชื่อประเภท ชนิดหรืออายุของสัตว์ คุณภาพหรือมาตรฐานของภาชนะบรรจุ และการใช้ภาชนะบรรจุพ.ศ. ๒๕๔๕ ลงวันที่ ๑๖ กรกฎาคม ๒๕๔๕ซึ่งแก้ไขเพิ่มเติมโดยประกาศกระทรวงเกษตรและสหกรณ์ เรื่อง กำหนดชื่อ ประเภทชนิดหรือลักษณะของอาหารสัตว์ คุณภาพหรือมาตรฐานของอาหารสัตว์ ตามชื่อ ประเภทชนิดหรืออายุของสัตว์ คุณภาพหรือมาตรฐานของภาชนะบรรจุ และการใช้ภาชนะบรรจุ(ฉบับที่ ๓) พ.ศ. ๒๕๔๙(ด) โปรตีนข้าวโพด หรือกลูเทนข้าวโพด (Corn gluten meal)(ต) กากดีดีจีเอส (DDGs: Distillers Dried Grains)ข้อ ๔ ให้เพิ่มความต่อไปนี้เป็น (ด) และ (ต) ของข้อ ๔ แห่งประกาศกระทรวงเกษตรและสหกรณ์ เรื่อง กำหนดชื่อประเภท ชนิดหรือลักษณะของอาหารสัตว์ คุณภาพหรือมาตรฐานของอาหารสัตว์ ตามชื่อประเภท ชนิดหรืออายุของสัตว์ คุณภาพหรือมาตรฐานของภาชนะบรรจุ และการใช้ภาชนะบรรจุพ.ศ. ๒๕๔๕ ลงวันที่ ๑๖ กรกฎาคม ๒๕๔๕ซึ่งแก้ไขเพิ่มเติมโดยประกาศกระทรวงเกษตรและสหกรณ์ เรื่อง กำหนดชื่อ ประเภทชนิดหรือลักษณะของอาหารสัตว์ คุณภาพหรือมาตรฐานของอาหารสัตว์ ตามชื่อ ประเภทชนิดหรืออายุของสัตว์ คุณภาพหรือมาตรฐานของภาชนะบรรจุ และการใช้ภาชนะบรรจุ(ฉบับที่ ๓) พ.ศ. ๒๕๔๙(ด) โปรตีนข้าวโพด หรือกลูเทนข้าวโพดโปรตีน ไม่น้อยกว่าร้อยละ ๕๕กาก ไม่มากกว่าร้อยละ ๔ความชื้น ไม่มากกว่าร้อยละ ๑๒(ต) กากดีดีจีเอสโปรตีน ไม่น้อยกว่าร้อยละ ๒๖กาก ไม่มากกว่าร้อยละ ๑๒ความชื้น ไม่มากกว่าร้อยละ ๑๒.๕ประกาศฉบับนี้ให้ใช้บังคับเมื่อพ้นกำหนดหกสิบวันนับแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๑๙ กรกฎาคม พ.ศ. ๒๕๕๔ธีระ วงศ์สมุทรรัฐมนตรีว่าการกระทรวงเกษตรและสหกรณ์ปริยานุช/ผู้จัดทำ๑๔ กันยายน๒๕๕๔ปณตภร/ผู้ตรวจ๑๐ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๙๕ ง/หน้า ๑๕/๒๔ สิงหาคม ๒๕๕๔